ועדת הכלכלה, כנסת 23, פרוטוקול מספר 74, 2020-10-11 11:00

יעקב מרגי: שלום לכולם, אני מתכבד לפתוח את ישיבת ועדת הכלכלה.

יעקב מרגי: 11 באוקטובר 2020, כ"ג בתשרי התשפ"א.

יעקב מרגי: הנושא: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון), התשפ"א-2020.

יעקב מרגי: אומנם הן כבר נכנסו לתוקף מיום קבלת ההחלטה - - -

בועז טופורובסקי: לפני שבועיים.

יעקב מרגי: שבועיים.

יעקב מרגי: יש להן עוד שבועיים להיות בתוקף.

יעקב מרגי: נכון?

איתי עצמון: התקנות הגיעו לפני סוכות, והן אמורות לפקוע ב-14 באוקטובר.

איתי עצמון: לנו, לוועדה, יש 14 יום לדון בהן לאחר מכן.

בועז טופורובסקי: זאת אומרת, שלושה ימים.

אוסאמה סעדי: ביום רביעי זה פוקע.

אוסאמה סעדי: עכשיו נדון על מנת - - -

יעקב מרגי: 28 יום, כפי שרציתי לומר.

יעקב מרגי: אבל אני לא מתחיל את הדיון בתקנות בלי שאני אומר כמה דברים שישבו על ליבי, והתאפקתי בגלל החגים, בגלל הפגרה.

יעקב מרגי: הייתה לנו פגרה ארוכה לשם שינוי.

אוסאמה סעדי: איזה פגרה?

יעקב מרגי: רשמית היינו בפגרה.

אוסאמה סעדי: שבוע.

יעקב מרגי: שלושה ימי עבודה.

אוסאמה סעדי: אדוני היושב-ראש, יש לי הצעה לסדר לפני שנדון בזה, אחרי הדברים המאלפים שלך.

יעקב מרגי: מייד.

יעקב מרגי: הוועדה הזאת, כפי שאמרתי וחזרתי, עשתה כמעט מעשה שלא ייעשה.

יעקב מרגי: פעמיים תיקנו את מה שנקרא "חוק טיבי", חוק צרכני, שלכאורה פוגע בצרכנים, מתוך מחשבה שפה זה יהיה ווין-ווין, גם ווין לחברות התעופה, גם ללקוחות, שיוכלו לממש את כספם, ודחינו בפעם שנייה ל-1 באוקטובר.

יעקב מרגי: אני מקבל פניות ותלונות רבות מאזרחים שחברות התעופה אפילו לא התחילו להשיב את הכספים.

יעקב מרגי: יכול להיות שאני מדבר בהקצנה.

יעקב מרגי: יכול להיות שיש מעט סנוניות שזכו והתחילו לקבל, אבל כנראה באופן מסיבי זה לא קורה, כי אנחנו מקבלים תלונות.

יעקב מרגי: אני מודיע בפעם המי יודע כמה שארכה נוספת לא תהיה.

יעקב מרגי: היה ניסיון.

יעקב מרגי: היה ניסיון לפנות אליי בלילה שתיקנו את התקנות.

יעקב מרגי: קיבלתי טלפון מהממשלה ואמרתי: לא יקום ולא יהיה.

יעקב מרגי: שלא תעזו, אל תפנו אליי.

יעקב מרגי: הייתה הרמת קול.

יעקב מרגי: הם הבינו את הנחרצות שלי שוועדת הכלכלה לא תתכנס למתן דחייה נוספת.

יעקב מרגי: די.

יעקב מרגי: הלקוחות לא יהיו חברות האשראי של המדינה או של חברות התעופה.

יעקב מרגי: אם המדינה חושבת שלא די בסעד שנתנו, וחברות התעופה זקוקות לעוד חמצן, שתעמיד אשראי מצדה.

יעקב מרגי: חוץ מזה, שמענו שההנפקה עם אל על, שזו המסה הקריטית – שמענו שההנפקה הצליחה, יש בעלים חדשים ועוד הלוואה, אני חושב שזה נותן שוליים רחבים לחברה להתחיל לעבוד.

יעקב מרגי: יש תופעות לוואי, ששמענו עליהן בזמן החקיקה, אבל לא נתנו תשומת לב מספיקה לפתור את זה באותם רגעים, באותן נקודות.

יעקב מרגי: מה שקורה שידענו שלחברות התעופה אין קשר ישיר עם הרוכשים, והכול באמצעות הסוכנים.

איתי עצמון: בחלק מהמקרים.

יבגני סובה: הם בני ערובה של החברות, הם בני ערובה כבר שבעה חודשים.

יעקב מרגי: הרווחים של הסוכנויות זה מהעמלות.

יעקב מרגי: הם כבר טיפלו ברכישה.

יעקב מרגי: הם ביצעו את העבודה.

יעקב מרגי: נכון שיש מענה בתוכנית הסיוע של האוצר בקטע הזה של ירידת מחזור, אבל פה יש החזרה, פעולה נוספת שתיעשה על ידי הסוכנויות, ומי אמור לשלם על אותה עבודה.

יעקב מרגי: הם לא נתנו את הדעת, אבל אני חושב שלאוצר פתרונים.

יעקב מרגי: זה צריך לבוא, בוודאי לא על חשבון הלקוחות.

יעקב מרגי: אני זורק את זה באוויר.

לחברות התעופה: הנושא השני לפני התקנות, וזה קשור לתקנות.

לחברות התעופה: אני כיושב-ראש ועדה חושב שצריך לתת לחברות התעופה אופק.

לחברות התעופה: ולכן צריך לפתוח את השמים במידה ובמשורה.

לחברות התעופה: לא ייתכן שאנחנו נהיה יותר צדיקים מהאפיפיור – מושג מושאל – לא ייתכן שחברות תעופה אחרות זרות כן יכולות להיכנס ולהביא לכאן נוסעים, ואנחנו מכבידים כאן על חברות התעופה שלנו, הישראליות.

לחברות התעופה: אני חושב שצריך להתחיל לתת להן אופק, לפחות שיהיה להן אופק כלכלי לשרוד.

לחברות התעופה: המצב היום של חברות התעופה הוא קשה מאוד, ולכן צריך להתחיל לעבוד ואנחנו מייד ניכנס לתקנות.

לחברות התעופה: מי רצה הצעות לסדר לפני התקנות?

לחברות התעופה: בבקשה, אוסאמה.

אוסאמה סעדי: אדוני היושב-ראש, אני מצטרף לכל מילה שאמרת בעניין "חוק טיבי", חברנו שנמצא כאן, וגם בעניין החזרת הכסף ללקוחות.

אוסאמה סעדי: לא יעלה על הדעת שאזרחים ששילמו ממיטב כספם, הכסף הזה שולם, אין שום תמורה ועד היום הכסף הזה לא חזר.

אוסאמה סעדי: זה בושה וחרפה שעד עכשיו הכסף הזה לא חזר.

אוסאמה סעדי: אבל אני רוצה להתייחס, אדוני היושב-ראש, לשריפות שהיו ביומיים האחרונים באזורים שונים במדינה, במיוחד באזור נוף הגליל, אכסאל, דבורייה ועין מאהל, וגם באזור ואדי ערה, היו בערערה וגם באום אל-קוטוף וברטעה.

אוסאמה סעדי: אני וחבריי סיירנו בחלק מהמקומות האלה, ראינו את הנזקים העצומים שנגרמו לבתים.

אוסאמה סעדי: היה מזל גם משמים וגם בגלל הצוותים והעבודה המאומצת והמבורכת של הצוותים של הכבאות וההצלה, וגם של מאות אזרחים ומתנדבים שעמלו וגרמו לכך שהשריפות לא יגרמו לנזק בנפש, אבל נזקים כספיים וכלכליים יש ויש.

אוסאמה סעדי: עשרות בתים, אדוני היושב-ראש, נגרמו להם נזקים עצומים, ועשרות משפחות נאלצו לצאת מהבתים והן עכשיו נמצאות בבתי מלון.

אוסאמה סעדי: כוועדת הכלכלה, אני קורא לך, אדוני היושב-ראש, שנפנה למשרד האוצר, לרשות המיסים, שלא להוסיף עוד נזק על נזק, שנגרם למשפחות האלה, ומייד לפצות אותן על מנת שיוכלו לשפץ את הבתים ולחזור כמה שיותר מהר.

יעקב מרגי: להפיק לקחים משריפות קודמות.

יעקב מרגי: לעשות טיפול מהיר ולהקל מעט מהסבל.

יעקב מרגי: עוד הצעה לסדר?

אימאן ח'טיב יאסין: ברשותך, שני משפטים, כבודו.

יעקב מרגי: בבקשה.

אימאן ח'טיב יאסין: תודה רבה.

אימאן ח'טיב יאסין: בוקר טוב לכולם.

אימאן ח'טיב יאסין: האמת, דיברת בהתחלה כאילו שהיינו בפגרה.

אימאן ח'טיב יאסין: שאלתי את עצמי איפה פגרה?

אימאן ח'טיב יאסין: איזה פגרה?

אימאן ח'טיב יאסין: ביומיים האחרונים ממש לילות כימים.

יעקב מרגי: אם זה לא היה פגרה, מחר לא היינו זוכים בביקור של נשיאת בית המשפט העליון והנשיא.

אימאן ח'טיב יאסין: שיהיה בשעה טובה, אינשאללה, ובשורות טובות.

אימאן ח'טיב יאסין: אני רוצה לחזק את מה שאמר חברי אוסאמה.

אימאן ח'טיב יאסין: המצב בל יתואר, מה שקורה שם בצפון בהרבה אזורים.

אימאן ח'טיב יאסין: הנזק שנגרם לתשתיות, כבודו, כבד מאוד.

אימאן ח'טיב יאסין: סיירתי במיוחד באזור נצרת עילית בנושא של תשתיות החשמל, בזק והדברים האלה.

אימאן ח'טיב יאסין: יש בתים שנשרפו כליל, וצריך להתייחס למקרה הזה כאל אסון טבע.

יעקב מרגי: נקרא את זה בסיכום.

אימאן ח'טיב יאסין: גם הנושא של מטעי הזית.

אימאן ח'טיב יאסין: זו העונה, ומאות דונמים - - -

יעקב מרגי: למרות שזה לא הנושא, אבל נאמר את זה בסיכום.

אימאן ח'טיב יאסין: זה לא הנושא, אבל צריך להתייחס.

אימאן ח'טיב יאסין: זה אסון טבע, שצריך להתייחס אליו - - -

יעקב מרגי: הקשר היחיד לתקנות התעופה זה שהיו מטוסי כיבוי.

אוסאמה סעדי: השמים היו פתוחים שם...

יעקב מרגי: זה חשוב ונקרא את זה בסיכום.

יעקב מרגי: אחמד טיבי – אחרון המציעים לסדר.

חוזר ואומר: נדחה תאריך השבת הכסף פעם ופעמיים.

חוזר ואומר: כמה עוד אפשר?

חוזר ואומר: כמה עוד אפשר להתעלל בחוק הצרכני הזה?

אוסאמה סעדי: לא היית כאן, אבל הממשלה ביקשה מכבוד היושב-ראש לדחות את זה עוד פעם, הוא אמר שהיו צעקות, והוא מסרב בתוקף.

אחמד טיבי: להקליט את ההצעות להבא ולהעביר אותן אלינו.

יעקב מרגי: אני מודיע שלא הקלטתי שיחת טלפון בחיים שלי.

אחמד טיבי: יש גבול.

אחמד טיבי: אם התנגדת, עשית את המעשה הנכון.

אחמד טיבי: אני מבקש, כיוזם החוק, להמשיך ולהתנגד.

אחמד טיבי: צריך להחזיר את הכסף, כספי הפיצויים - -

יעקב מרגי: לאלתר.

אחמד טיבי: - - לאלתר לאזרחים.

יעקב מרגי: תודה.

אחמד טיבי: חכה.

אחמד טיבי: הנקודה השנייה, אתמול היו שריפות נוראיות בכל הארץ, במשולש ובצפון בעיקר, בואדי ערה, בגליל, מסביב לנוף הגליל, אכסאל, עין מאהל, ברטעה, אום אל-קוטוף, כפר קרע.

אחמד טיבי: אנחנו שוחחנו עם רוב ראשי הרשויות.

אחמד טיבי: חבריי ברשימה המשותפת סיירו במקום.

אחמד טיבי: צריך ללמוד משריפות הכרמל, ששם הייתה בעיה בפיצוי האזרחים, אבל הממשלה קיבלה החלטה.

אחמד טיבי: אתמול פניתי לשר האוצר ואמרו לי שהם בהחלט עובדים על החלטה לגבי האפשרות של פיצוי על פי מס רכוש.

אחמד טיבי: הם ענו לי שזה תלוי בחוות-דעת של שני אנשים, המפכ"ל ומפקד כיבוי אש.

יעקב מרגי: יש יישוב בחבל מודיעין - - -

יצחק פינדרוס: אבל אין מפכ"ל.

יצחק פינדרוס: אתה כנראה לא מעודכן, אחמד.

יעקב מרגי: למה באתי ואמרתי להפיק לקחים מטעויות של שריפות קודמות?

יעקב מרגי: כי פחדתי ממה שאתה הולך לומר.

יעקב מרגי: ליישוב מבוא מודיעין, אני חושב שעד היום לא מצאו מענה בגלל מחלוקת מה זה היה.

אחמד טיבי: אני לא יכול לסיים מול האסון הזה, אלא במילה טובה.

אחמד טיבי: מגיעה מילה טובה לאנשי מכבי האש שעשו עבודה מצוינת, אמיצה, ראויה להערכה, ולמתנדבים המקומיים, ובנוף הגליל יהודים וערבים גם יחד.

יעקב מרגי: תודה.

יעקב מרגי: מיקי לוי, בבקשה.

מיקי לוי: תודה רבה, אדוני היושב-ראש.

מיקי לוי: אני אומר שחלק מהפתרונות של מה שנקרא "חוק טיבי" – החזרת כספים ופתיחת השמים – ברגע שנצליח לשכנע את הממשלה לפתוח את השמים, האזרחים יוכלו להמיר את הפיצוי בקבלת כרטיסים חדשים.

מיקי לוי: הרוב רוצה כרטיסים חדשים, הוא רוצה להתאוורר.

מיקי לוי: בעקבות פרסום בידיעות אחרונות שוחחתי עם פרופ' אבי ריבקין שהביא מחקר שהמסננים במטוסים יותר טובים מאשר בחדרי ניתוח.

מיקי לוי: הסכנה ברכבת הקלה בירושלים ובתחבורה הציבורית הרבה הרבה יותר גדולה.

מיקי לוי: יותר חמור שחברות התעופה בעולם ומדינות העולם אומרים שאנחנו מדינה קומוניסטית, כי הכללים החריגים, המטורפים, יותר גרועים מכל מדינה אחרת.

מיקי לוי: זה מקור לדאגה, כי חברות התעופה הזרות מאיימות להפסיק את הטיסות לארץ.

מיקי לוי: זה יהיה חמור מאוד בעניין הזה.

מיקי לוי: יש כבר מכרז למעבדה בשדה.

מיקי לוי: בזום הזמנתי כמה אחדים, ביניהם פרופ' אריאל מוניץ, שהוא אחראי על הקורונה באוניברסיטת תל אביב, ויש לו זמן עד השעה 11:30.

מיקי לוי: אני מבקש בכל לשון של בקשה לתת לו, אדוני, שלוש דקות כשיתאפשר לך.

יעקב מרגי: רננה שחר, רת"א – רשות שדות התעופה האזרחית.

יעקב מרגי: בבקשה, תאמרי לנו על רגל אחת תמצית קצרה לגבי התקנות, מה הן מכילות, ונתחיל להריץ אותן, אם הן יהיו לשביעות רצוננו כמובן.

רננה שחר: אדוני, אתה רוצה שאני אתייחס לחוק טיבי או לא?

יעקב מרגי: לא.

יעקב מרגי: יש לנו עמדה חד-משמעית.

יעקב מרגי: אין סיכוי שהשולחן הזה יידרש שוב להארכה.

יעקב מרגי: זה לא פתוח אפילו לדיון או לשיחה.

רננה שחר: אתה רוצה הבהרות לגבי המצב המשפטי הקיים או שאין צורך?

יעקב מרגי: כרגע לא.

יעקב מרגי: כרגע אני רוצה להיכנס לתקנות, אלא אם כן הדרישה שלי להשבה לאלתר לא עומדת במבחן משפטי.

רננה שחר: עומדת גם עומדת, אדוני.

יעקב מרגי: לכן לא צריך התייחסות.

יעקב מרגי: לכן נתכנס לתקנות.

יעקב מרגי: תני לנו רקע לתקנות.

רננה שחר: התקנות שהובאו בפני הוועדה לאישור, יש להן שני רכיבים: האחד, הארכת תוקף של התקנות הכלליות בתחום הקורונה בתעופה, שזה תקנות של מגבלות מזעריות לכל תקופת הקורונה, ואני לא רואה בהן חידוש גדול.

רננה שחר: הדבר השני זה הוראת שעה - - -

יעקב מרגי: אני מבקש לשפר את איכות הקו, כי אנחנו לא שומעים אותך היטב.

רננה שחר: בתקנות הגבלת השהייה במרחב הציבורי, שכבר אושרו על ידי ועדת החוקה, יש איסור על יציאה מבית המגורים למטרות טיסה, אלא בשלושה חריגים: האחד, כשהטיסה היא לפעולה או מטרה שפורטה כבר היום בתקנה 2 לתקנות הגבלת השהייה.

רננה שחר: למשל יציאה שהיא מותרת, יציאה לצרכים רפואיים, יציאה לצורכי עבודה, סטודנטים שחוזרים לחוץ-לארץ, מעבר ממקום שהייה אחד קבוע לשני וכו'; הדבר השני זה מי שקנה כרטיס עד ה-25 בספטמבר, שזה "נוסעים שיוצאים לנופש", נקרא לילד בשמו; והדבר השלישי הוא היתר חריגים הומניטריים או אישיים מיוחדים, שמנכ"ל משרד התחבורה מוסמך להתיר.

רננה שחר: זאת אומרת, אם אתה צריך לנסוע מחוץ לישראל למטרה שאינה מטרה שפורטה בתקנה 2, ולא קנית כרטיס טיסה עד ה-25 בספטמבר, עדיין אתה יכול לפנות למנכ"ל משרד התחבורה, ומטעמים אישיים מיוחדים ניתן יהיה לקבל לכך אישור.

רננה שחר: התקנות שהבאנו בפני ועדת הכלכלה הן תקנות משלימות שקובעות שרש"ת – רשות שדות התעופה – כמפעילת שדות התעופה הבין-לאומיים תבדוק בכניסה של הנוסע לטרמינל הנוסעים את מטרת הטיסה.

רננה שחר: אם יש לו כרטיס טיסה עד ה-25 בספטמבר, טוב, אם הוא יוצא למטרה מותרת, הוא צריך לחתום על הצהרה שהוא יוצא למטרה מותרת, או אם יש לו אישור מנכ"ל משרד התחבורה.

רננה שחר: זה מנגנון פיקוח ובדיקה, כאשר התנאים המהותיים כבר נקבעו בתקנות הגבלת השהייה.

יעקב מרגי: רננה, שאלה משלימה.

יעקב מרגי: לא יצויר שקבינט הקורונה והממשלה יתכנסו ויחליטו שהם עושים הקלות בסגר, ממילא התקנות שאישרנו קודם, נצטרך שוב לאשר מחדש לגבי התנהלות בשדות התעופה?

רננה שחר: התקנות הכלליות, אדוני, שנוסע צריך הצהרת בריאות, בודקים אותו בכניסה, מודדים את החום וכל החובות שחלות על המפעיל האווירי, לאוורר את הנוסעים, לעשות בורדינג איטי, לחלק מסכות בטיסה וכו' – הדברים האלה יישארו.

רננה שחר: מנגנון הבדיקה המיוחד למה יצאת, ברגע שנוכל לצאת מהבית לכל מטרה, גם מנגנון הבדיקה - - -

יעקב מרגי: שמעת את הקריאה שלנו בתחילת הדיון.

יעקב מרגי: אנחנו חושבים שצריך להשאיר את השמיים פתוחים, ואפילו לחשוב קצת על הקלות יתר, כדי לאפשר פעילות לחברות התעופה.

יעקב מרגי: אני מקווה שאתם בקו אחד איתנו.

רננה שחר: אנחנו מאוד מאוד רוצים את זה, אדוני, אבל זה כפוף למדיניות הכוללת.

יעקב מרגי: כמובן.

רננה שחר: משרד הבריאות נמצא פה.

יעקב מרגי: תודה, נתחיל עם התקנות.

יצחק פינדרוס: שאלת הבהרה על מה שהיא אמרה.

יצחק פינדרוס: מה שהיא אומרת זה בואו נבנה פיקציה.

יצחק פינדרוס: אם אני מתרגם את מה ששמעתי ממנה עכשיו, ואני קורא את התקנות, זה שאנחנו בונים פיקציה.

יצחק פינדרוס: אנחנו אומרים: אני לצורך העניין רוצה לנסוע לנופש בארצות-הברית עכשיו.

יצחק פינדרוס: אני צריך לבוא ולהצהיר שאני נוסע לצורך עבודה.

יצחק פינדרוס: בסוף אני אפגוש שם מישהו שקשור לעבודה.

יצחק פינדרוס: אני עכשיו בנופש ובזה סיימתי את העניין.

יצחק פינדרוס: למה אנחנו עושים את זה?

יצחק פינדרוס: אמיתי אני שואל.

יעקב מרגי: היא תענה לך, אבל אני חושב שכל דבר שאתה עושה, אתה לא עושה אותו בידיעה שיש גנבים או שקרנים.

יעקב מרגי: קודם כול, יש החלטה על מי שרכש כרטיסים עד תאריך מסוים - - -

יצחק פינדרוס: אני מתייחס לפסקה (ג).

יעקב מרגי: אם אתה מתייחס לסעיף ספציפי, נגיע אליו.

יצחק פינדרוס: בסוף זה הנושא.

יצחק פינדרוס: כשהיא הסבירה על מה התקנות, על זה אנחנו הולכים להצביע.

יצחק פינדרוס: מה שהולך להשתנות מהמצב החוקי הקיים למצב של אחרי ההצבעה שלך זה פסקה (ג), כי התקנה מתי קנית כרטיס קיימת גם בלי ההצבעה היום.

יצחק פינדרוס: אני מתייחס לפסקה (ג).

יצחק פינדרוס: למה שאנחנו נסכים?

יעקב מרגי: הרי ממילא יש דיון אחרי הקראה.

יעקב מרגי: אני לא רוצה להקדים את המאוחר.

קריאות: - - -

יעקב מרגי: רבותיי, אני מציע להתחיל את התקנות.

יעקב מרגי: אם יתעוררו עוד שאלות, שאר האורחים, מנכ"ל משרד התחבורה או מי שצריך ייתן לנו את התשובות.

יעקב מרגי: רננה, בבקשה לתקנות.

רננה שחר: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלות על הפעלת שדות תעופה וטיסות) (תיקון), התשפ"א–2020 אדוני, זה מה שנוסע יוצא צריך להציג בשער של טרמינל הנוסעים, בשער הכניסה לטרמינל הנוסעים.

רננה שחר: בנוסף למה שהוא היה צריך להציג עד עכשיו, הוא יידרש גם אחד מאלה.

רננה שחר: פה, אדוני, יש התאמה בגלל תיקון התקנות האלה לעניין מדידת החום, אבל זו התאמה טכנית.

רננה שחר: זה אומר שגם נוסעים בטיסות פנים-ארציות יצטרכו להראות אחד מהאישורים האלה.

יעקב מרגי: תודה.

יעקב מרגי: נעשה עכשיו סבב התייחסויות.

יעקב מרגי: קודם כול, שאלה.

יעקב מרגי: האם יש התייחסות לפסקה (1)?

יעקב מרגי: יש התייחסות, טענות, שאלות, גם בזום, למישהו?

הילה שי וזאן: אם הבנתי נכון את פסקה (ג), כל בן אדם שמצהיר ללא כל סימוכין שהוא יוצא לאחת מהמטרות שנכתבו כאן, הוא יכול לצאת.

יעקב מרגי: אם הוא עונה למטרות של הסגר.

יעקב מרגי: אם הוא לא חורג.

הילה שי וזאן: הוא צריך להציג סימוכין?

הילה שי וזאן: מכתב מרופא?

יבגני סובה: זה מה שהוא אמר, שאנחנו לא נצא מנקודת הנחה שאזרחים משקרים.

יבגני סובה: זה מה שאמר היושב-ראש.

הילה שי וזאן: הוא ממלא הצהרה?

יעקב מרגי: כן.

יעקב מרגי: אין מה לעשות.

הילה שי וזאן: בסדר.

הילה שי וזאן: אנחנו בעד שהשמים יישארו פתוחים.

הילה שי וזאן: אני רק רוצה להבין.

יעקב מרגי: לזה התייחסת גם אתה, נכון?

יצחק פינדרוס: לא.

יצחק פינדרוס: אני רוצה להבין.

יצחק פינדרוס: זאת הייתה שאלת הבהרה.

יעקב מרגי: תשאל את רננה.

יצחק פינדרוס: עוד לא נתתי נאום, שאלתי שאלת הבהרה.

יצחק פינדרוס: נאום אני אתן במליאה, בחקיקה.

יצחק פינדרוס: מה שאני מנסה להבין זה מה שונה המצב החוקי עכשיו, לפני שהוועדה מאשרת את התקנות, למצב אחרי שהוועדה תאשר את התקנות?

רננה שחר: אדוני, התקנות כבר בתוקף.

בועז טופורובסקי: הן בתוקף לעוד שלושה ימים.

יבגני סובה: זה אודות לחוק שהתקבל עוד לפני חודשיים, שלמעשה הכנסת איבדה סמכויות.

יבגני סובה: אנחנו סתם יושבים פה כחותמת גומי.

יבגני סובה: זה קרה בוועדת החוקה.

יבגני סובה: זה אותו דבר.

יצחק פינדרוס: כרגע אני רוצה לשאול שאלה ספציפית.

יצחק פינדרוס: אני סמנכ"ל בקרן ירושלים – אני במקרה ירושלמי, אז אני מכיר את קרן ירושלים – אני צריך ללכת לגייס כסף בארצות-הברית עבור קרן ירושלים.

יצחק פינדרוס: הדרך היחידה שלי לגייס כסף בארצות-הברית, אם זה לא באמצעות זום, שזה תורמים ממש נדיבים, אני צריך לבוא אליהם הביתה, ללוס אנג'לס.

יצחק פינדרוס: אני מגיע.

יצחק פינדרוס: מה אני צריך לעשות בשדה התעופה?

יצחק פינדרוס: קניתי כרטיס כמובן אחרי ה-25 בספטמבר.

יצחק פינדרוס: מה אני צריך לעשות בשדה התעופה אחרי שאנחנו נאשר את התקנות וכרגע במצב שהתקנות קיימות?

יעקב מרגי: אתה לא יכול.

יעקב מרגי: אתה צריך לפנות למנכ"ל משרד התחבורה.

יצחק פינדרוס: לא.

יעקב מרגי: רננה, בבקשה.

רננה שחר: אם זאת מטרה שהיא מותרת בתקנות, כמו לצאת לנסיעת עבודה, מגיעים לטרמינל או תכתוב הצהרה - - -

יצחק פינדרוס: מהניסיון שלכם בשבועיים האחרונים, איך זה עובד?

יצחק פינדרוס: זה עובד או שיש בעיות?

רננה שחר: אדוני, יש פה נציגים של רש"ת בשיחה, והם אוכפים את זה כבר - - -

יצחק פינדרוס: ממה שאת יודעת.

יצחק פינדרוס: איך זה עובד?

יצחק פינדרוס: הם כמובן צריכים להצהיר שזה עובד.

יצחק פינדרוס: אני שואל ממה שאת יודעת.

יעקב מרגי: זה עובד כנראה.

יצחק פינדרוס: זה עובד?

יצחק פינדרוס: אין בעיות עם זה?

רננה שחר: אני יודעת על בסיס הנתונים שרש"ת אמרה הבוקר, שהישראלים לא רמאים כמו שאנחנו חושבים, ושאנשים לא מרמים ובאים ועושים שימוש ישר בדבר הזה.

יעקב מרגי: זקפת את קומתנו.

יעקב מרגי: תודה רבה לך.

יצחק פינדרוס: חברת ווייז אומרת ש-80% באזור המרכז נוסעים בדיוק כמו לפני הסגר, כנראה שעם ישראל עסוק מאוד.

מיקי לוי: אדוני, אני רוצה שתדע שבשבוע שעבר ביטלו 216 טיסות למדינה.

מיקי לוי: תבינו, אנחנו הולכים להיות בסגר בפני העולם.

יעקב מרגי: הינה, שתי דעות, האחת חושבת שישרים - - -

מיקי לוי: לא.

מיקי לוי: אם יהיו טיסות, לא יצטרכו להחזיר כסף.

מיקי לוי: הישראלים יבואו ויחליפו.

יעקב מרגי: תודה, עזבו את זה.

יעקב מרגי: הבנו.

יעקב מרגי: תודה.

יצחק פינדרוס: הבנתי.

יצחק פינדרוס: תודה.

יעקב מרגי: אנחנו ממשיכים עם התקנות, לאחר מכן אני מודיע לאורחים שלנו בזום שניתן להם להתייחס, אלה שביקשו.

יעקב מרגי: אין לנו פתרון טכני על כל שורה.

יעקב מרגי: ניתן לכם להתייחס גם לסעיפים אחרים.

איתי עצמון: זה תיקון קצר יחסית.

יעקב מרגי: בבקשה, פסקה (2).

איתי עצמון: שכרגע זה 14 באוקטובר.

רננה שחר: ניסינו להצמיד את זה לסגר.

רננה שחר: הכוונה היא כמובן להצמיד את זה.

רננה שחר: ברגע שיבוטלו ההגבלות על יציאה מבית המגורים לטובת טיסות - - -

יעקב מרגי: ממילא זה בטל.

יצחק פינדרוס: השאלה לאיזה סגר זה מוצמד, של העסקים או של ההפגנות?

יעקב מרגי: תמשיכי את ההקראה.

יעקב מרגי: נסיים אותה.

רננה שחר: זאת אומרת, תוקף התקנות הכוללות של הקורונה-תעופה כרגע עד יום ד' הקרוב.

יעקב מרגי: אני פותח את זה לדיון.

יעקב מרגי: לפני כן התייחסות של היועץ המשפטי של הוועדה.

יעקב מרגי: בבקשה.

שני נושאים: השאלה שלי, למה במקרה הזה הממשלה לא מיצתה את מלוא 28 הימים בהארכת התוקף?

שני נושאים: הרי ברור לכולנו שההגבלות האלה יימשכו למשך חודשים לא מעטים.

שני נושאים: מדוע למעשה ההארכה היא רק לשבוע, מה-7 באוקטובר עד ה-14 באוקטובר?

שני נושאים: אלה תקנות שלא קשורות לסגר.

שני נושאים: אלה תקנות כלליות שמדברות על איך שדות תעופה ומפעילים אוויריים אמורים לפעול בתקופת משבר הקורונה.

רננה שחר: זה נכון, אדוני.

רננה שחר: אני מציעה שטל פוקס ממשרד הבריאות, אני רואה שהיא פה, תענה.

רננה שחר: זו מדיניות רוחבית של הממשלה לעניין תקנות הסמכויות המיוחדות, ואין לי מה להגיד יותר מזה כאן.

יעקב מרגי: הוא מעיר פה הערה שזה סתם להטריח אותנו.

אימאן ח'טיב יאסין: כל שבוע.

יעקב מרגי: יכול להיות שתצטרכו להטריח אותנו בעוד שבוע.

יעקב מרגי: אם זה דברים שהם נכונים גם מעבר להחלטה הספציפית הזאת, צריך לתקן.

יעקב מרגי: יש לכם מה לומר בשלב החלטות הממשלה.

יעקב מרגי: אני מבקש להבא.

יעקב מרגי: אני חושב שההערה במקום.

יעקב מרגי: חברי הכנסת, לפני שנפנה לאורחים, מישהו רוצה להתייחס?

מיקי לוי: אני רוצה לתת את התור שלי לפרופ' מוניץ כבר עכשיו, כי הוא צריך לרדת, אדוני.

יעקב מרגי: אני אתן לו עוד כמה דקות.

יעקב מרגי: הוא הראשון אצלי.

יעקב מרגי: תודה רבה.

יעקב מרגי: בבקשה.

הילה שי וזאן: תודה רבה, כבוד היושב-ראש, אני חושבת כמו שאמרת בפתיחת דבריך, שהמטרה שלנו בסופו של דבר זה לפתוח את השמים.

הילה שי וזאן: שמענו מספיק גורמים רפואיים שאומרים בצורה ברורה שאין אינדיקציות להדבקות בטיסות כאלה, דווקא להפך, ובסופו של דבר עקרון השוויוניות הוא זה שגרם לסגירת השמים, ולא הענייניות שבהחלטה.

הילה שי וזאן: וכחלק מזה אני חושבת שחשוב – גם אם אנחנו מעבירים עכשיו את התקנות, כי ככה אנחנו נדרשים באופן טכני – שזה מה שאנחנו נראה בהמשך.

הילה שי וזאן: רציתי לשאול את הגורמים שיעלו אחר כך, אם יעלו מרש"ת, לגבי ההתקהלויות שכל ההצהרות האלה יוצרות בכניסה.

הילה שי וזאן: האם זה באמת מתבצע כמו שצריך?

הילה שי וזאן: האם זה לא מעכב את היציאה?

הילה שי וזאן: וגם לשאול על הבדיקות לקורונה בנתב"ג.

הילה שי וזאן: חברת אומגה זכתה במכרז, והיא מאפשרת בדיקה מהירה של בדיקות קורונה ביציאה.

הילה שי וזאן: אם כך הדברים, קודם כול להבין מתי תוקם המעבדה?

הילה שי וזאן: וברגע שתוקם המעבדה, האם באמת נוכל לפתוח את השמים, וכמו שאמרו פה חבריי לא נצטרך לדון בהחזרות, או לפחות לדון בתופעה מצומצמת יותר של הטיסות שכבר בוטלו ולא על טיסות עתידיות?

הילה שי וזאן: המטרה שלנו, כמו שאמרת, היא למנוע את כל הבלגן הזה, כדי שלא נצטרך ליצור דיוני המשך בנושא.

הילה שי וזאן: תודה.

יעקב מרגי: בבקשה, יבגני.

יבגני סובה: תודה רבה, אדוני היושב-ראש.

יבגני סובה: צר לי להגיד את זה, אבל מדינת ישראל הפכה באופן רשמי לבית כלא.

יבגני סובה: זה המצב.

יבגני סובה: אני לא זוכר אפילו מההיסטוריה של הקומוניזם, שהיו טיסות חוץ שאנשים היו צריכים לענות לשאלה למה אתה טס לחוץ-לארץ בצורה כזאת כמו שעושים פה.

יבגני סובה: אנחנו תמיד התגאינו שמדינת ישראל היא הדמוקרטיה היחידה במזרח-התיכון.

יבגני סובה: לפי מה שאנחנו שומעים בשלושץ השבועות האחרונים, ולפי מה שאנחנו שומעים מחברות התעופה – לא רק חברות התעופה הישראליות, אלא גם זרות, שמאיימות להפסיק את הטיסות לחלוטין לישראל – שהפכנו לאי-בודד.

יבגני סובה: ואם מישהו מתגאה פה שאין שום צונאמי, הצונאמי יגיע.

יבגני סובה: הצונאמי המדיני יגיע, כי ככה לא מנהלים את המדינה.

יבגני סובה: אני שומע פה דברים נוראיים.

יבגני סובה: בן אדם רוצה לצאת לשלושה-ארבעה ימים ליוון להתאוורר, חל"ת, לא חל"ת, תעזבו, תנו לו להיות שם ביוון.

יבגני סובה: אני מדבר כל יום עם אנשים שאומרים: אנחנו השתגענו.

יבגני סובה: בשום מדינה שמתמודדת עם קורונה אין דבר כזה כמו בישראל.

יבגני סובה: מתחקרים אותך לפני שאתה נכנס למונית לנתב"ג, שואלים אותך: מה מטרת הנסיעה שלך ליוון?

יבגני סובה: אני רוצה להתאוורר, רוצה לצאת מהשיגעון הזה.

יבגני סובה: אדוני היושב-ראש, חבריי לקואליציה התלהבו גם בוועדת החוקה וגם במליאה בכנסת – התלהבו כשהכנסת חוקקה חוק שלמעשה היא לקחה את הסמכויות מעצמה.

יבגני סובה: בשביל מה התכנסנו פה?

יבגני סובה: בשביל מה אנחנו יושבים פה ודנים על משהו, כמו שאמרה עו"ד שחר, שכבר נכנס לתוקף?

יבגני סובה: אני אצביע נגד כי אני חושב שזאת טעות אסטרטגית איומה.

יבגני סובה: חבר'ה, תתעוררו.

יבגני סובה: מה אנחנו עושים?

יבגני סובה: להתמודד עם הקורונה אפשר בכלים הגיוניים, אבל זה פשוט לא הגיוני.

יבגני סובה: אני כבר לא מדבר איתך על כל התהליך הזה, אנשים פשוט משתגעים במדינה הזאת.

יעקב מרגי: זעקתך תובא גם בסיכום הדיון.

יבגני סובה: אני רוצה עוד משפט אחד להגיד, למרות שהנושא של "חוק טיבי" הוא לא הנושא, אבל הסיטואציה הזאת והמצב שכרגע נוצר מחייב, אדוני היושב-ראש, אותך ואותנו לקיים דיון דחוף.

יעקב מרגי: הקדמת את המאוחר, הודעתי ליושב-ראש ועדת המשנה – בסיכום הדיון אני אקרא שכל התלונות שהגיעו אליי ויגיעו – שיתקיים דיון מיוחד בוועדת המשנה סביב התמהמהות חברות התעופה בהשבת הכספים.

יבגני סובה: זה לא רק לכרטיסי טיסה, זה גם בנוסף להתנהגות הצרכנית.

יבגני סובה: אני יודע שבשבוע הבא תקים ועדת משנה לנושא הצרכנות.

יבגני סובה: הילה שי ווזאן, נכון?

יבגני סובה: את הולכת להיות - - -

יעקב מרגי: היא כבר הוקמה.

יבגני סובה: יופי.

יבגני סובה: זה גם לא עניין של החזר כספי על הטיסות, ותכננו ודיברנו שחברות התעופה יתחילו לקבל תזרים מזומנים, ואז יוכלו להשיב את הכסף.

יבגני סובה: מדובר על פגיעה ביחסים בין הלקוח לבין חברות התעופה, סוכני הנסיעות.

יבגני סובה: חבר'ה, אנחנו הולכים לאבדון טוטלי בנושא הזה.

יעקב מרגי: יבגני, תודה.

יעקב מרגי: הזעקה נשמעה.

יבגני סובה: זה לא זעקה, זה כבר זעקות.

יבגני סובה: אני מנסה להבין איך באטימות אנחנו הולכים לאבדון כלכלי.

יעקב מרגי: הוועדה כולה תוציא סיכום שאנחנו קוראים לפתוח את השמים.

מיקי לוי: זו המטרה, פתיחת השמים.

מיקי לוי: אין בילתה.

מיקי לוי: 230,000 משפחות, אדוני, כולל בתי המלון בארץ, כולל טייסים.

יעקב מרגי: מיקי, הפרופסור, נפסיד אותו.

מיקי לוי: סליחה.

מיקי לוי: בבקשה, פרופ' מוניץ.

יעקב מרגי: בועז טופורובסקי, בבקשה.

בועז טופורובסקי: כשהחקיקה נהיית קיצונית כל כך, לא פלא שאנשים מפסיקים להקשיב לה וללכת אחריה.

בועז טופורובסקי: כשהמחוקקים עצמם לא פועלים כמו החוקים הקיצוניים שהם בעצמם לא מאמינים בהם, לא פלא שאנשים מפסיקים ללכת אחרי החוקים, בגלל זה יש את הנושא של "חוק טיבי".

בועז טופורובסקי: כבר שבועיים התקנות האלה בתוקף ורק עכשיו אנחנו באים לאשר לעוד שלושה ימים.

בועז טופורובסקי: אני כמובן אצביע נגד.

יעקב מרגי: לא.

יעקב מרגי: מה שחוקקנו לגבי "חוק טיבי" - - -

בועז טופורובסקי: "חוק טיבי" אני מבין, אני מדבר עכשיו על התקנות האלה.

יעקב מרגי: פה התקנות באות להשלים - - -

בועז טופורובסקי: שמתי את זה במאמר מוסגר כשהתייחסתי לתקנות האלה.

יעקב מרגי: נשמע כאילו אני בא עכשיו לדחות.

בועז טופורובסקי: אני יודע, אבל בינתיים עובדתית החברות לא מחזירות את הכסף.

בועז טופורובסקי: גם מסכנות החברות, הן הגישו תביעה על התקנות האלה.

בועז טופורובסקי: מה אומר להן בית המשפט?

בועז טופורובסקי: עוד לא הסתיים ההליך, כי ועדת הכלכלה לא אמרה את דעתה, אז בינתיים חכו.

בועז טופורובסקי: בינתיים עברו שבועיים, מפסידים מלא כסף, חברות זרות לא יודעות מה קורה כאן.

בועז טופורובסקי: אין אח ורע למה שקורה כאן לעומת מה שקורה בעולם.

בועז טופורובסקי: עשרות אלפים של עובדים לא עובדים, או בחל"ת, או מפוטרים, עצמאים פושטים את הרגל סביב העסקים האלה של חברות התעופה, וזה לא נגמר.

בועז טופורובסקי: אני רוצה להזכיר.

בועז טופורובסקי: קודם כשישבנו כאן, למה רציתי את מנכ"ל משרד התחבורה?

בועז טופורובסקי: הוא הסביר לנו למה חייבים לאשר את הרכבת הקלה בירושלים, כי מסובך יהיה עכשיו לבדוק את כמות הנוסעים, ושם זה בסדר שאין הגבלה על כמות הנוסעים, אבל כאן, כשאנחנו מדברים על פגיעה מסיבית בעשרות אלפים, אין בעיה, בואו נסגור, נדבר אחר כך.

בועז טופורובסקי: בגלל זה אני רוצה להבין איך הוא חי בשלום עם ההשוואה הזאת בין הדברים, עם הצביעות הזאת, עם חוסר ההבנה הזה.

בועז טופורובסקי: לדעתי אנחנו חייבים להתנגד לתקנות האלה ומהר מאוד לפתוח את השמים בצורה בריאה ונכונה.

יעקב מרגי: אני אומר.

יעקב מרגי: רציתי בסוף להתייחס לדברים שלכם.

יעקב מרגי: הזעקה שלכם במקום.

יעקב מרגי: זה שלא נאשר להם היום את התקנות, זה לא יועיל בשום דבר למה שאתה ואני רוצים להשיג בסוף.

יעקב מרגי: ההפך, נעשה בלגן.

יעקב מרגי: אנחנו לא רוצים בלגן.

יעקב מרגי: אנחנו בסיכום הדיון נאמר חד-משמעית – אני אומר, ואם תתנו לי את הסעד, זה יהיה ככה – גם אם הממשלה תביא תקנות תעופה אחרות, שיהיה בהן קו שונה ממה שהבענו פה של פתיחת השמים בצורה הרציונלית, אנחנו לא נאשר אותן.

יעקב מרגי: הינה הודעה.

יעקב מרגי: אני אומר לך, לא נאשר אותן.

יעקב מרגי: לא נאשר אותן.

יעקב מרגי: פה זה לא המצב.

יעקב מרגי: התקנות האלה זה לא הסוגיה שאנחנו מדברים עליה.

יעקב מרגי: הן משלימות את התקנות שכבר אושרו.

יעקב מרגי: אם לא נאשר אותן, נעשה צחוק מעצמנו, לכן צריך לתת אותן.

יעקב מרגי: זה סך הכול עוד 14 יום.

איתי עצמון: לא.

איתי עצמון: 14 באוקטובר.

יבגני סובה: הוועדה תקבל שוב את ההחלטה ובעוד שבוע יבואו אלינו.

יעקב מרגי: לא יהיה.

יעקב מרגי: אם לא תהיה מדיניות של פתיחת השמים כמובן בצורה רציונלית, לא מופקרת, אנחנו לא נאשר להם את התקנות, עם כל הכבוד.

יצחק פינדרוס: למה מופקרת?

יצחק פינדרוס: אני לא הבנתי.

איתי עצמון: אני רוצה רק להשלים את הדברים בתשובה לחבר הכנסת טופורובסקי.

איתי עצמון: התקנות האלה כוללות, כמו שאמרתי, שני חלקים: חלק אחד אכן קשור באופן הדוק להגבלות שחלות בתקופת הסגר.

איתי עצמון: החלק השני, תקנה 2, זה הארכת תוקף של תקנות שפותחות את השמים.

איתי עצמון: זה מתווה פתיחת השמים נוכח משבר הקורונה.

איתי עצמון: אם הוועדה לא תאשר את הארכת התוקף, התקנות האלה יפקעו, ושדה התעופה והמפעילים האוויריים לא יוכלו לפעול באופן מותאם למשבר הקורונה.

איתי עצמון: יש כאן שני חלקים.

בועז טופורובסקי: יהיו כאן גם שתי הצבעות שונות?

איתי עצמון: איך שהיושב-ראש יחליט.

איתי עצמון: הוא יכול להחליט על הצבעה על תקנה 1 ועל תקנה 2.

בועז טופורובסקי: אנחנו רוצים לעבוד בהיגיון.

יבגני סובה: איך אתה יכול להבטיח שהממשלה תקבל החלטה ב-14 באוקטובר, בהתחשב בהודעה שלך?

יבגני סובה: הממשלה תקבל החלטה, אחרי שבועיים זה יבוא לוועדה, ומה עשינו בזה?

יעקב מרגי: פה הסיטואציה שנפלה לנו פגרת החגים, אז נשארו שלושה ימים לדון.

יעקב מרגי: זה בתוך 24 שעות.

יעקב מרגי: אני יכול לא לאשר אותן.

יבגני סובה: ב-14 באוקטובר תכנס את הוועדה ב-24 שעות?

יעקב מרגי: אם הממשלה תמשיך בלי שום סיבה לסגור את השמים פה בישראל, את חברות התעופה הישראליות, אנחנו לא נאשר לה את זה.

יבגני סובה: בגלל זה אתה רוצה לאשר עכשיו רטרואקטיבית את התקנות?

יבגני סובה: זה לשלושה ימים בשביל לתת לממשלה עד ה-14?

יבגני סובה: זו המטרה?

איתי עצמון: זה המנגנון של החוק.

איתי עצמון: זה לא רטרואקטיבית.

איתי עצמון: זה לפי המנגנון של החוק.

יעקב מרגי: בבקשה.

אימאן ח'טיב יאסין: תודה רבה, כבוד היושב-ראש.

אימאן ח'טיב יאסין: אני רוצה להודות על הפתיחה שלך ועל היוזמה, ואני מקווה שבאמת זה יקרה בקרוב.

יעקב מרגי: אני מקווה שאני לא אקנה לי אויבים ברשימה המשותפת.

אימאן ח'טיב יאסין: אנחנו איתך.

אימאן ח'טיב יאסין: בקשר למה שמעלים כאן, הממשלה הרעיבה אותנו עד פת לחם, עד כדי כך שאנחנו לא חושבים על משהו אחר.

אימאן ח'טיב יאסין: אני אישית התעסקתי רבות בכל הנושא של חזרת הסטודנטים ללימודים, ולא הרשיתי לעצמי בכלל לחשוב על הצורך של האזרחים הרגילים לצאת לנפוש.

אימאן ח'טיב יאסין: יש כאלה שמתחתנים ויוצאים לירח דבש.

אימאן ח'טיב יאסין: כאלו שלא הייתה להם חתונה, ואני מדברת גם על משהו קרוב, אנחנו הרסנו להם הכול, אפילו לצאת ולנפוש הם לא יכולים.

אימאן ח'טיב יאסין: הגיע הזמן שפעם אחת ניתן פתרון לכל הסוגיה הזאת, וזכותם של האזרחים לחיות.

אימאן ח'טיב יאסין: הקורונה תישאר איתנו לעוד תקופה, וצריך להמשיך את החיים גם במקום הזה.

אימאן ח'טיב יאסין: אנחנו מדברים על פתיחת השמים ועל היציאה מהארץ דרך מטוסים.

אימאן ח'טיב יאסין: מה עם פתיחת המעברים?

אימאן ח'טיב יאסין: יש עוד בעיות שלצערי הרב כנראה קשורות רק לפלח אחד באוכלוסייה, ולכן זה לא נלקח בחשבון.

אימאן ח'טיב יאסין: אני כן מדברת על הסטודנטים שצריכים לחזור ללימודים שלהם באוניברסיטה האמריקאית, והמעבר בג'למה סגור, ולמרות שהגשתי מכתב - - -

יעקב מרגי: היום דיברנו על נושאים ששייכים לוועדת הפנים.

יעקב מרגי: סטודנטים זה ועדת החינוך.

יעקב מרגי: אני לא רוצה לקחת להם - - -

אימאן ח'טיב יאסין: זה מעברים ופתיחת מעברים.

אימאן ח'טיב יאסין: צריך להביא גם את זה בחשבון.

יעקב מרגי: צריך לשלב ידיים ולזעוק, אין ספק.

יעקב מרגי: אם יש סטודנטים, הם צריכים לצאת.

אימאן ח'טיב יאסין: חוץ מזה יש לנו מקום שמישהו סוף-סוף יכול לשמוע ולהרים את הדברים, אז אנחנו שמים את הדברים.

אימאן ח'טיב יאסין: תודה.

יעקב מרגי: בבקשה, פרופ' מוניץ.

אריאל מוניץ: צוהריים טובים.

אריאל מוניץ: אני שומע פה בעיון ובקשב רב את כל מה שמדברים עליו, ומשהו אחד שרציתי להוסיף לדיון, ואני חושב שהוא חשוב ולא נגעו בו, זה העובדה שאנחנו נמצאים במצב שלהערכתנו אנחנו נחיה עם הנגיף הזה לאורך הרבה מאוד זמן.

אריאל מוניץ: אין לנו פתרון באופק, בחודש או בחודשיים הקרובים.

אריאל מוניץ: אחד הדברים שצריך לשים אליו לב, שתוצאות אמפיריות ברחבי כל העולם מראות באופן ברור שההדבקה בנגיף מתנהגת שונה בין אוכלוסיות שונות, אבל משהו אחד לאורך תצפיות של מיליונים של אנשים מראה משהו אחד מאוד ברור, הנגיף מסוכן בהרבה לאוכלוסיות בסיכון מאשר לאוכלוסיות בריאות.

אריאל מוניץ: להערכתנו ולפי ההמלצה שלנו – לפי מודל שהתחלנו לפתח אנחנו ממליצים לנטר באופן מאוד מהיר וממוקד אוכלוסיות בסיכון ולאפשר לאוכלוסיות הבריאות לחיות הרבה יותר בקלות עם הרבה פחות מגבלות.

יעקב מרגי: אתה מדבר על המודל השבדי?

אריאל מוניץ: לא המודל השבדי, המודל הישראלי.

אריאל מוניץ: אנחנו לא שבדים אף אחד מאיתנו, אנחנו ישראלים.

אריאל מוניץ: יש לנו הרבה יתרונות בתור ישראלים, יש לנו גיל חציוני המוך, יש לנו אוכלוסייה מבוגרת פרופורציונית קטנה, יש לנו הרבה אוכלוסייה צעירה.

אריאל מוניץ: זה לא מודל שבדי, זה מודל שמתאים לישראל.

אריאל מוניץ: אבל העניין הוא כזה שהנגיף מסוכן לאוכלוסיות בסיכון, אבל לאוכלוסיות שלא בסיכון הוא די זניח.

אריאל מוניץ: לדוגמה ילד בן 15, הסיכוי שלו למות מקורונה הוא בערך פי 500 יותר קטן מאשר בגיל 75, אז כשבאים לפתוח את השמים או כשבאים לפתוח תחבורה ציבורית, אפשר וצריך למצוא מתווה שיגן על האוכלוסיות בסיכון.

אריאל מוניץ: ואפשר לעשות את זה, זה לא בעיה.

אריאל מוניץ: אתה בודק אותן, אתה נותן להן קדימויות בתורים, אתה מאפשר להן אפילו במחשבה יצירתית תחבורה ציבורית משלהן.

אריאל מוניץ: יכול להיות הרבה יותר זול לממן להן תחבורה ציבורית משלהן, קווים שלהן, מאשר להתחיל עכשיו לשאול האם הן יכולות לצאת מהבית או לא לצאת מהבית, אפילו באוטובוסים קיימים או בקרונות רכבת קיימים אתה יכול לייעד להן קרונות.

יעקב מרגי: זה לדיון בוועדת הקורונה או לקבינט הקורונה.

מיקי לוי: זימנתי דיון גם לשם.

מיקי לוי: מה אתה דואג?

יעקב מרגי: אנחנו מכירים את התפיסה הזאת, פרופ' מוניץ, אבל מה לעשות.

אריאל מוניץ: התפיסה הזאת חייבת לעבור כחוט השני לאורך כל ועדה.

אריאל מוניץ: אם מדברים על השמים - - -

יעקב מרגי: אם זה לא מתחיל במשרד הבריאות ולא מחלחל שם, זה ודאי לא יחלחל לא לוועדות הכנסת ולא לאזרחים.

יעקב מרגי: לצערי הרב התפיסה - - -

אריאל מוניץ: בתור אופציה צריך לקחת את זה מאוד ברצינות, כי זו אופציה ישימה, עם המלצות מיידיות לביצוע.

אריאל מוניץ: לא בשמים היא.

יעקב מרגי: תודה.

יעקב מרגי: פינדרוס, רצית להוסיף משהו?

יצחק פינדרוס: אני מצטרף לדברים שאמרו חבריי חברי הכנסת כולם, מהילה ועד מיקי.

יצחק פינדרוס: הנושא הזה של פתיחת השמים חייב לבוא כלחץ ברור של הוועדה - -

יעקב מרגי: אני שמח.

יצחק פינדרוס: - - ואמירה ברורה של הוועדה של פתיחת השמים.

יעקב מרגי: כשאמרתי בפתיח חשבתי שאני מתיימר לדבר בשם כל הוועדה.

יצחק פינדרוס: בשמים לא נוסעים במטוסים בצורה מופקרת והמטוסים מאווררים, והמערכות מאווררות, ואפשר לעשות בדיקות, אפשר לעשות בדיקות לפני הכניסה.

יצחק פינדרוס: בכלל בישרו לנו שבישראל יש כבר בדיקות בתוך רבע שעה.

יעקב מרגי: אולי נכריז על שדות התעופה כבתי אבות, הם יקבלו את המכשיר החדש.

יעקב מרגי: ..

יצחק פינדרוס: כן.

יצחק פינדרוס: אין ספק שהדבר הזה, לא רק שהוא לא גורם ליותר תחלואה, הוא מוריד תחלואה.

יצחק פינדרוס: צריך להוציא אנשים, צריך להבין שאנשים נמצאים במצב גם נפשי לא טוב, זה גם מזיק לכלכלה, לא רק לכלכלה הזאת, אלא עצם זה שאי-אפשר לנסוע, לקנות, למכור, לעשות עסקים.

יצחק פינדרוס: היום העולם הוא גלובלי.

יצחק פינדרוס: צריכה להיות אמירה ברורה של הוועדה, חד-משמעית: אנחנו נסייע לממשלה רק בתקנות שפותחות את השמים ולא בתקנות שסוגרות את השמים.

יעקב מרגי: תודה.

יעקב מרגי: יוסי פתאל, בבקשה.

יוסי פתאל: שלום, אדוני, תודה רבה.

יוסי פתאל: במסגרת הדיונים שהיו בוועדה קודם מתווה לכניסת תיירים בקבוצות, שנמצא על שולחנו של שר הבריאות, שהוא אמור לחתום עליו.

יוסי פתאל: בתקנות, כפי שהן כתובות היום ואושרו ונמצאות בתוקף אין התייחסות לתיירות נכנסת, שלהערכתי בתוך חודשיים תוכל להתחיל בקבוצות מסודרות ומאורגנות להגיע.

יוסי פתאל: הכול בעברית.

יוסי פתאל: אין שום טפסים באנגלית.

יוסי פתאל: ברגע שירצו להתחיל להניע את הכלכלות בערי הפריפריה, המערכות כפי שהוועדה אישרה בתקנות לא יאפשרו כניסה מבחינה אופרטיבית.

יוסי פתאל: אני מדבר עכשיו על הביורוקרטיה עצמה.

יוסי פתאל: אין התייחסות, לא בתקנות, לא בוועדה, בהנחיות, לגורמי המקצוע להתייחס לתיירים הנכנסים, וכרגע כל עוד אין תיירות, הדבר הזה יכול לעבוד נהדר.

יוסי פתאל: אנחנו מקווים, לפי המתווה שעומד להיות מאושר, שברבעון הראשון אנחנו נוכל להתחיל לטפטף תיירות נכנסת לקראת הכריסמס בעיקר, כמו שהבנו זה בין שלב 4 לשלב 5.

יוסי פתאל: התקנות כפי שמאושרות היום מחדש מדי 28 יום אינן מנחות את הגורמים המקצועיים שנמצאים כאן בדיון לתת את הדעת על נושא של שפות והתייחסות לתיירות נכנסת בכלל, ואני מבקש, ככל שניתן, שהוועדה תנחה את הגורמים המקצועיים בהתאם.

יוסי פתאל: תודה.

יעקב מרגי: תודה רבה לך.

יעקב מרגי: אורי סירקיס.

אורי סירקיס: צוהריים טובים.

יעקב מרגי: אני מקווה שלא איבדת את האופטימיות.

אורי סירקיס: לא.

אורי סירקיס: לא איבדתי את האופטימיות.

יעקב מרגי: בבקשה, אדוני.

אורי סירקיס: קודם כול, תודה על העידוד.

אורי סירקיס: אני אנסה להיות מפוקס ולגעת במספר נקודות.

אורי סירקיס: קודם כול, הנקודה הראשונה היא נקודה טכנית.

אורי סירקיס: יצאה הצהרה מעט מבולבלת, אבל בסופו של דבר דיברו על כך שמי שמחזיק כרטיס טיסה עד ערב הסגר, קרי, 25 בספטמבר, יכול לטוס, והמגבלה הזאת היא עד ה-11 באוקטובר.

אורי סירקיס: הרבה מאוד אנשים קנו אצלנו כרטיסים ליום שאחרי הסגר, קרי, 11, 12, 13, 14.

אורי סירקיס: אנחנו מחזיקים אלפי הזמנות כאלה, ועכשיו כלאחר יד אומרים: זה רלוונטי עד ה-14, ובטח ב-14, בעקבות הישיבה שינהל ראש הממשלה היום או ביום שלישי, יאריכו את זה עד ה-17.

אורי סירקיס: אי-אפשר לנהל עסק ככה.

אורי סירקיס: אתה מדבר על החזרים, אני רק רוצה לעדכן את אדוני היושב-ראש, שנוספו לנו סדר גודל של 2 מיליון דולר החזרים רק כתוצאה מהאנדרלמוסיה הזאת.

אורי סירקיס: זאת אומרת, אנחנו מחזירים כסף ללקוחות, מוכרים כרטיסים חדשים, ועכשיו אנחנו מחזירים את הכרטיסים החדשים שמכרנו.

אורי סירקיס: איך אפשר לנהל עסק ככה?

אורי סירקיס: איך אפשר לנהל תזרים ככה?

אורי סירקיס: זה מאוד מאוד מכביד.

אורי סירקיס: זה מאוד מאוד מקשה.

אורי סירקיס: חייבים לתת ודאות.

אורי סירקיס: עסק צריך ודאות.

אורי סירקיס: בלי ודאות הוא לא יכול להתקיים.

אורי סירקיס: זאת נקודה אחת.

אורי סירקיס: נקודה שנייה, אנחנו הגשנו בג"ץ שביקש מהממשלה עד ה-13 בחודש לנמק מדוע היא אוסרת על אנשים לצאת מהמדינה.

אורי סירקיס: אני לא רוצה לחזור על דברים שנאמרו כאן.

אורי סירקיס: אפשר לראות את נתוני התחלואה באתר משרד הבריאות, לא באתר ישראייר.

אורי סירקיס: פחות מאדם אחד לכל 100 טיסות נמצא חולה בטיסות ישראייר.

אורי סירקיס: למה אתם לא נותנים לנו לטוס?

אורי סירקיס: לא ברור.

אורי סירקיס: אנחנו טסים רק למדינות ירוקות.

אורי סירקיס: לא ברור למה לא נותנים לנו לטוס.

אורי סירקיס: והנקודה השלישית.

אורי סירקיס: כל הזמן מדברים על פתיחת השמים, והדיון הזה נפתח בהצהרה שלך, אדוני היושב-ראש, שחברות לא מחזירות כספים.

אורי סירקיס: השבנו כספים, השבנו הרבה מיליונים, השבנו את רובו המכריע - - -

יעקב מרגי: אמרתי "בהקצנה".

יעקב מרגי: אמרתי שאני אומר את הדברים בהקצנה, כי אני מקבל תלונות.

אורי סירקיס: למה בהקצנה?

אורי סירקיס: למה?

אורי סירקיס: אנחנו החזרנו.

יעקב מרגי: אם אזרחים מתלוננים, אני יוצא מתוך הנחה שזה לא תלונה.

אורי סירקיס: אזרחים מגיעים אליך, אדוני היושב-ראש, כמו שהם מגיעים אליי, כמו שהם מגיעים לחברי הכנסת, לעיתים בגלל בעיה טכנית.

יעקב מרגי: אני שמח להודעה שלך.

אורי סירקיס: אנחנו החזרנו את הכספים הללו, אבל הייתי שמח אגב אם היית מפעיל לחץ והיית אומר שעד שלא ייפתחו השמים אתה מבקש לעצור את ההחזרים הללו, כי רק לחץ שיש על הרבה מצביעים פוטנציאליים יכול לעבוד, אחרת נעמוד פה ונפשוט רגל.

יעקב מרגי: אז הינה, הודענו חד-משמעית שאם הממשלה תקבל כל החלטה שתקבל בסוגיית התעופה, והם יבואו אלינו בלי שהם מאפשרים את השמים פתוחים, כמובן בצורה מסודרת, לא יהיה להם סעד בוועדת הכלכלה.

יעקב מרגי: זה לא לחץ מספיק?

אורי סירקיס: מצוין.

אורי סירקיס: תודה רבה.

אורי סירקיס: דבר אחרון שאני רוצה לציין כאן, שעברנו ועדת חריגים במשרד האוצר.

אורי סירקיס: ביקשנו להגדיל את ההלוואה שלנו, הם בחנו את הפרמטרים הכספיים שלנו, אישרו לנו את זה ואנחנו ממתינים.

יעקב מרגי: למי?

אורי סירקיס: ממתינים כנראה לוועדת הכספים או לאיזה ועדה שתאשר את זה, כדי שנוכל למשוך את הכסף הזה.

אורי סירקיס: הכסף הזה נחוץ לנו.

אורי סירקיס: נגרם לנו נזק של עשרות מיליונים כתוצאה מהאנדרלמוסיה הזאת.

יעקב מרגי: אתה לא יודע להגיד לי במה זה תלוי אם זה אושר לך באוצר?

אורי סירקיס: זה תלוי כרגע בוועדת הכספים, שהיא תחתום על נייר, שהאוצר יחתום אחר כך, כדי שהבנק שלנו יוכל להעביר לנו את הכסף.

יעקב מרגי: יש פה חברי ועדת כספים.

יעקב מרגי: מיקי לוי, אתה כבר פנית לבדוק את זה?

מיקי לוי: אין בעיה בכלל.

מיקי לוי: פינדרוס הוא היושב-ראש.

יעקב מרגי: פינדרוס, אתה מרים את הכפפה?

בועז טופורובסקי: אולי יש כאן נציג אוצר.

יצחק פינדרוס: אתה רוצה שאני אספר פה ליד כולם את התרגיל שהאוצר עשה בערב החג, שהוא עיכב להם הלוואות כי הוא רוצה דברים אחרים שם, להעביר עוד תקציב פוליטי?

יבגני סובה: למה לא? תספר.

יצחק פינדרוס: אני מוכן לפרט את זה פה, אם אתה ממש תרצה.

יעקב מרגי: לא.

יעקב מרגי: לא.

יעקב מרגי: אני לא רוצה.

יעקב מרגי: אני רוצה שתיתן סעד לחברות התעופה.

יצחק פינדרוס: יאושרו הערבויות כשמשרד האוצר יפסיק לעשות תרגילים.

יצחק פינדרוס: ומיקי, כחבר ותיק בוועדת הכספים, מכיר את סוג התרגילים הזה, שמתקשרים אליך ערב החג, הם צריכים להעביר עוד משהו, הם פתאום תוקעים לאנשים את ההלוואות.

יצחק פינדרוס: שימצאו פתרון לערבויות האלה, יש להם כמה מיליארדים, ומיקי מכיר את הנושא של הערבויות, הן לא צריכות להגיע לוועדת הכספים.

בועז טופורובסקי: בינתיים חברות התעופה סובלות.

מיקי לוי: הם לא מימשו את ההלוואות הקיימות.

יעקב מרגי: מיקי, אנחנו לא יכולים להשתמש בכלים שאין לנו.

יעקב מרגי: הכלים שיש לכם זה להפעיל לחץ על האוצר כשהוא רוצה דברים אחרים.

אורי סירקיס: נקודה לסיום.

אורי סירקיס: יש לנו בקשות לתיירות נכנסת.

אורי סירקיס: אנחנו מפעילים בישראייר חברה לתיירות נכנסת, בין שלוש החברות הגדולות בענף.

אורי סירקיס: יש לנו בקשות לקבוצות מדובאי, יש לנו קבוצות מאבו דאבי, יש לנו בקשות לקבוצות מגרמניה.

אורי סירקיס: יש מתווה שנדון לתיירות בקפסולות.

אורי סירקיס: עוד מעט יגיעו נובמבר, דצמבר, זה רבעון שערים שלמות, כמו טבריה, כמו נצרת וערים נוספות תלויות בתיירות הזאת.

אורי סירקיס: חבל לאבד את זה, חבל לא לתת תקווה - - -

יעקב מרגי: תודה רבה.

יעקב מרגי: אנחנו נכניס ללו"ז שלנו, לתוכנית העבודה שלנו, בהקדם האפשרי דיון לגבי אותו מתווה.

אורי סירקיס: תודה רבה.

יעקב מרגי: בבקשה.

יבגני סובה: בעניין התיירות הנכנסת.

יבגני סובה: שמענו באמצע אוגוסט מנציגים של משרד הבריאות בוועדת הקורונה וגם מפרופ' גרוטו שעד ה-31 באוגוסט המתווה הזה יוצג בפני הציבור.

יעקב מרגי: הם לא חשבו על הגל השני.

יבגני סובה: קודם כול, חשבו על הגל השני, כי קפסולה זה קפסולה, לא משנה מה הגל.

יבגני סובה: אם אתה בקפסולה, זה בקפסולה.

יעקב מרגי: הם נבהלו מהגל השני.

יבגני סובה: עבדו במשרד הבריאות, השמיעו בוועדת הקורונה, צריך לפנות לנציג של משרד הבריאות ולדבר על תיירות נכנסת בקפסולות.

יעקב מרגי: ברגע שאמרתי שאנחנו נקיים דיון בוועדה בנושא הזה, זה יתייתר.

יעקב מרגי: אתם צודקים, אנחנו נקיים דיון בנושא הזה.

יעקב מרגי: תודה, אורי.

יעקב מרגי: דוד שפרכר.

יעקב מרגי: לשכת עורכי הדין, בבקשה.

דוד שפרכר: בוקר טוב, אדוני, קודם כול הדיון ממש מעניין הבוקר, ואני מאוד מאוד מודה לך על כל התמיכה שלך בנושא של פתיחת השמים.

דוד שפרכר: אני מופיע בעוד ועדות, כמו ועדת קורונה, וכבר תקופה מסוימת אני מנהל דו-שיח עם אנשי משרד הבריאות וגם עם אנשי תעופה, והייתי מאוד מאוד שמח לדעת מהם איפה אנחנו עומדים היום, מכיוון שאני מאוד מתקשה לקבל תשובה החלטית.

דוד שפרכר: יש כל מיני רעיונות שכל הזמן מועלים, ויש לי מין הרגשה שבכל פעם העניין איכשהו נעצר.

דוד שפרכר: העצירה הזאת לדעתי זה מה שגורם לסגירת השמים.

דוד שפרכר: במיוחד עכשיו, כשעונת התיירות כמעט הסתיימה, והתנועה העיקרית תהיה תנועה של אנשי עסקים, הנושא של קיצור תקופת הבידוד הוא קריטי ביותר, מכיוון שאנשי עסקים לא יכולים לנסוע עם תקופת בידוד במדינות אדומות של 14 יום.

דוד שפרכר: אני אסיים בזה שבמתווה שהגשתי, בשם שני מטות "הצלת התיירות" ו"עתיד התיירות", ציינתי שאין לעשות הבחנה בין מדינות ירוקות ואדומות.

דוד שפרכר: וההוכחה לכך היא שחלק מהמדינות שכרגע מוגדרות כירוקות או-טו-טו יכולות להפוך להיות אדומות, מכיוון שיש יותר ויותר תחלואה, בין היתר באירופה.

דוד שפרכר: לכן הצעתי כבר מזמן לעשות מתווה רוחבי.

דוד שפרכר: הנושא של אנשי עסקים לדעתי מבחינת הכלכלה הוא מאוד מאוד קריטי.

יעקב מרגי: תודה.

יעקב מרגי: אנחנו מדברים על פתיחת השמים גם לא לעסקים, כל שכן לעסקים.

יעקב מרגי: תודה רבה.

יעקב מרגי: חבריי, מאחר שחלקכם התלבטתם בהצבעה, אני אקדים את הסיכום, קודם כול כדי להפיס את דעתכם, ולאחר מכן אגש להצבעה לאישור התקנות.

יעקב מרגי: הוועדה מודיעה נחרצות כי לא תאשר דחייה נוספת בחובה להשיב כספים ללקוחות שרכשו כרטיסי טיסה וטיסתם לא מומשה.

יעקב מרגי: למי שצריך הסברים, אנחנו לא נאפשר דחייה או תיקון נוסף ל"חוק טיבי".

יעקב מרגי: רק להזכיר שהוראת השעה לגבי "חוק טיבי" מסתיימת ב-24 באוקטובר.

איתי עצמון: 24 באוקטובר, כל הוראת השעה.

יבגני סובה: ההארכה כבר הסתיימה, עד ה-1 באוקטובר היו צריכים להחזיר.

איתי עצמון: זה המועד האחרון להשבת התמורה לחלק מהנוסעים.

יבגני סובה: עברו כבר 120 יום.

איתי עצמון: יותר מ-90 יום, נכון.

יעקב מרגי: הוועדה קוראת לחברות התעופה ליישם את חוק שירותי התעופה (פיצוי וסיוע בשל ביטול או שינוי בתנאיה) (נגיף הקורונה החדש – הוראת שעה - תיקון), תיקון ל"חוק טיבי", כלשונו, ולהחזיר כספים ללקוחות באופן מיידי.

יעקב מרגי: הוועדה סבורה שככל שהממשלה סבורה שחברות התעופה זקוקות לאשראי נוסף כדי ליישם את החוק, עליה לסייע לחברות בכל דרך שתראה לנכון.

יעקב מרגי: אנחנו לא מתערבים לה, בשונה ממנה שהיא מתערבת לנו.

יעקב מרגי: ועדת המשנה לצרכנות תקיים בהקדם ישיבה בנושא יישום החוק בדבר השבת כספים ללקוחות שרכשו כרטיסי טיסה וטיסתם לא מומשה.

יעקב מרגי: הוועדה בדעה שיש לתת לחברות התעופה הישראליות אופק כלכלי ולצמצם את ההגבלות על פעילותן בתקופה זו – מה שנקרא "פתיחת השמים" – בפרט לאור זאת שחברות תעופה זרות ממשיכות לטוס לישראל.

יעקב מרגי: הוועדה מודיעה כי לא תאשר תקנות תעופה נוספות שיוגשו לה, מבלי להתייחס לפתיחת השמים.

יעקב מרגי: הוועדה תקיים דיון בעניין המתווה לתיירות נכנסת, כדי ללמוד אותו, לעקוב אם בכלל מתקדמים.

יעקב מרגי: בקיצור, אנחנו מחויבים לנושא.

יעקב מרגי: אני מודיע שהוועדה מחויבת לנושא התעופה ולא תרפה מכך עד שנראה בעזרת השם ששדות התעופה בישראל שוקקי חיים.

יעקב מרגי: אין לנו בעיה עם זה אם כל המחקרים מראים שאפשר להתנהל, אפשר להפעיל שדות תעופה במינימום תחלואה, והמחקרים מראים שמספר הנדבקים מטיסות הוא זניח, כפי שהוצג כאן.

יעקב מרגי: חוץ מזה שהתקנות שתיקנו כאן בוועדה להתנהלות שדות התעופה במשבר הקורונה מאפשרות טיסה בטוחה, מאפשרות התנהלות בטוחה בתוך שדות התעופה.

יעקב מרגי: לפני שאני מבי להצבעה, חברי הכנסת, אני רוצה לדעת - - -

יבגני סובה: אפשר לנמק ולהגיד למה כל אחד בעד או נגד?

יעקב מרגי: נימקתם.

יעקב מרגי: השאלה, מה אתם הולכים לעשות?

יבגני סובה: אני לא יכול להצביע בעד.

יעקב מרגי: גם לא להימנע?

יבגני סובה: קשה לי.

יבגני סובה: תשמע, להימנע זה - - -

יעקב מרגי: העיקר שתחליט, זכותך.

יעקב מרגי: לי אין בעיה.

יבגני סובה: אני כרגע בעמדה של נגד.

יבגני סובה: אני מאוד מעריך אותך, אדוני היושב-ראש.

יעקב מרגי: לא.

יעקב מרגי: זה לא קשור.

יעקב מרגי: אני מעריך גם את הדעה שלך.

יבגני סובה: אני מעריך את הנחישות שלך, אני איתך בעניין של ההודעה שלך.

יבגני סובה: אתה יודע שאני תמיד אתמוך בך בעניין הזה.

יבגני סובה: קשה לי להאמין כרגע שהממשלה תתחשב בוועדת הכלכלה, כי לפי ההתנהלות של הממשלה בחודשים האחרונים, לא רק כלפי הוועדה הזאת שאתה מנהל, כלפי ועדות אחרות, קשה לי לראות שהממשלה מתחשבת בכנסת - -

מיקי לוי: אם נצביע נגד, נכריח את הממשלה לפתוח את השמים.

מיקי לוי: זה הפתרון.

יבגני סובה: - - לכן אני לא יכול לתת עכשיו עוד הזדמנות, כשאני יודע שבעוד שלושה-ארבעה ימים, כשהממשלה תתכנס, היא לא תתחשב בוועדת הכלכלה.

יבגני סובה: אם לקואליציה זה כל כך חשוב, והיא צריכה לתמוך בך, שיגייסו אנשים שיצביעו בעד התקנות.

יבגני סובה: אני אישית לא יכול להצביע בעד.

יעקב מרגי: אין בעיה.

יעקב מרגי: בועז.

בועז טופורובסקי: אני לא יכול להצביע בעד.

אימאן ח'טיב יאסין: אני חושבת שכדאי לעשות את המהלך פעם אחת ולא פעמיים.

אוסאמה סעדי: אנחנו עכשיו בוועדת החוקה דנים בתקנות שהממשלה הביאה, וגם התוקף של התקנות האלה זה עד יום שלישי.

אוסאמה סעדי: זה לא אשמת האופוזיציה.

אוסאמה סעדי: הממשלה מביאה את זה בדקה ה-90.

אוסאמה סעדי: עם כל הכבוד, אנחנו נגד התקנות האלה.

מיקי לוי: נראה לי שהזדמן לנו לאחוז בכלי מהותי כדי להכריח את הממשלה להתייחס ביתר רצינות לפתיחת השמים לתעופה, ולכן גם אני אצביע נגד, כדי לא לתת לממשלה עוד אפשרות להתחמק מדיון יסודי שצריך לעשות.

מיקי לוי: תפתחו את השמים, זהו.

בועז טופורובסקי: על תקנה 6 אנחנו יכולים להצביע.

יעקב מרגי: לא.

יעקב מרגי: או הכול או לא כלום.

יעקב מרגי: רבותיי, אני אכריז על הפסקה עד השעה 13:00.

יעקב מרגי: תקבלו הודעה.

יעקב מרגי: נבדוק מה עמדת - - -

מיקי לוי: אין לך סיכוי, אדוני היושב-ראש, להזעיק את אנשי הקואליציה.

אוסאמה סעדי: הוא יביא אותם מוועדת החוקה.

יעקב מרגי: אני הולך לבדוק מה, מו.

יעקב מרגי: אם יהיה אפשרי, נביא להצבעה.

יעקב מרגי: יכול להיות שהממשלה תגיד: בשביל שלושה ימים, עזבו את זה ככה.

מיקי לוי: נכון, קדימה.

מיקי לוי: תפתחו את השמים.

מיקי לוי: כל אלה שביטלו להם את הכרטיסים וצריכים לקבל כסף, יבקשו כרטיסים חדשים, תאמין לי.

יעקב מרגי: אני חושב שהעמדה הנחרצת של הוועדה באמירות שלנו, אני חושב שזה יבוא לתשומת ליבה של הממשלה, וזו התרומה של הדיון.

יעקב מרגי: חשוב שזה ייאמר.

יעקב מרגי: הפסקה עד השעה 13:00.

יעקב מרגי: אני מחדש את הישיבה ואני מודיע שההצבעה תידחה למחר, לישיבה מיוחדת לכך, ישיבת הצבעה, מחר בשעה 11:00.

יעקב מרגי: תודה רבה, הישיבה נעולה.